Държавен вестник, бр. 76, 2019 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  76
социалнополезни и жизненонеобходими стоки 
и услуги, които са от съществено значение 
за биологичното и социалното съществуване 
на отделния човек и домакинство със срав­
нително ниски доходи. 
§ 2. Изследването „Статистика на доходите 
и условията на живот (EU-SILC)“ като част 
от Европейската статистическа система (ESS) 
предоставя своевременни и съпоставими данни 
за разпределението на доходите и социалното 
включване. Наблюдението се осъществява по 
единна методология, определена с Регламент 
(ЕО) № 1177/2003 на Европейския парламент 
и на Съвета от 16 юни 2003 г. относно ста­
тистическите данни на Общността за дохо­
дите и условията на живот (EU-SILC) (OB, L 
165, 3.07.2003 г.), и осигурява информация за 
моментното състояние (cross-sectional data) и 
от повторени във времето (longitudinal data) 
изменения в доходите, равнище и структура 
на бедността и социалната изолация.
Преходна разпоредба
§ 3. Линията на бедност за страната за 
2020 г. се определя в двумесечен срок след 
влизането в сила на Методиката за определяне 
на линията на бедност за страната.
7335
ПОСТАНОВЛЕНИЕ № 242
ОТ 24 СЕПТЕМВРИ 2019 Г.
за приемане на Наредба за формата, съдър­
жанието, сроковете, реда и начина за пред­
ставяне на информация по чл. 8, ал. 1 от 
Закона за финансовото управление и контрол 
в публичния сектор
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредба за форма­
та, съдържанието, сроковете, реда и начина за 
представяне на информация по чл. 8, ал. 1 от 
Закона за финансовото управление и контрол 
в публичния сектор.
Заключителна разпоредба
Параграф единствен. Наредбата се приема 
на основание чл. 8, ал. 2 от Закона за финан­
совото управление и контрол в публичния 
сектор и отменя Наредбата за формата, съ­
държанието, реда и сроковете за представяне 
на информация по чл. 8, ал. 1 от Закона за 
финансовото управление и контрол в публич­
ния сектор, приета с Постановление № 233 
на Министерския съвет от 2006 г. (ДВ, бр. 75 
от 2006 г.).
За министър-председател: 
Томислав Дончев
За главен секретар на Министерския съвет: 
Красимир Божанов
НАРЕДБА
за формата, съдържанието, сроковете, реда 
и начина за представяне на информация по 
чл. 8, ал. 1 от Закона за финансовото упра­
вление и контрол в публичния сектор
Г л а в а  п ъ р в а
ОБЩИ ПОЛОЖЕНИЯ
Чл. 1. С наредбата се определят формата, 
съдържанието, сроковете, редът и начинът 
за представяне на информация за функци­
онирането, адекватността, ефикасността и 
ефективността на системите за финансово 
управление и контрол в организациите от 
публичния сектор, наричани по-нататък 
„състояние на системите за финансово уп­
равление и контрол“.
Чл. 2. Наредбата се прилага от ръководи­
телите на организациите по чл. 2 от Закона 
за финансовото управление и контрол в 
публичния сектор, с изключение на Висшия 
съдебен съвет и Сметната палата.
Чл. 3. (1) Целта на наредбата е създава­
нето на линия за докладване и отчетност 
на състоянието на системите за финансово 
управление и контрол и изпълнение на уп­
равленската отговорност. Информацията, 
представена по реда на наредбата, има за цел 
осигуряване на публичност и прозрачност 
на състоянието на системите за финансово 
управление и контрол в публичния сектор.
(2) Всеки ръководител на организа­
ция – разпоредител с бюджет от по-ниска 
степен, на търговскo дружествo с над 50 на 
сто държавно участие в капитала, на дър­
жавно и на общинско предприятие, се отчита 
и докладва за състоянието на системите за 
финансово управление и контрол в своята 
организация пред горестоящия разпоредител 
с бюджет, съответно пред съответния ръко­
водител на организация, който упражнява 
правата на собственост, чрез изготвяне и 
представяне на информация при условията 
и по реда на глави втора и трета.
(3) Ръководителите на търговските дру­
жества с над 50 на сто общинско участие 
в капитала, както и ръководителите на 
техните дъщерни дружества се отчитат и 
докладват за състоянието на системите за 
финансово управление и контрол пред об­
щинския съвет при условията и по реда на 
глави втора и трета.
(4) Всеки ръководител на организа­
ция – първостепенен разпоредител с бюджет, 
изготвя и представя информация за състоя­
нието на системите за финансово управление 
и контрол при условията и по реда на глави 
втора и трета, като включва и получената 
информация от организациите по ал. 2 и 3.